А ў 2005-м сям'я пачала арандаваць адзін з дамоў з надзеяй потым яго купіць. І сёлета Павел з Наталляй адзначаюць дзесяць гадоў з таго моманту, як у іх з'явіўся ўласны куток у Тураве, а ў беларускай арніталогіі — станцыя кальцавання на Палессі. За гэты час з домам пазнаёміліся многія арнітолагі і валанцёры. Як гаворыць гаспадыня, усе знаёмыя і тыя, хто прыязджае ў Тураў са сваімі экспедыцыямі, могуць спыніцца і пераначаваць у іх.